CELEX: 62008CN0259
Language: fi
Date: 2008-06-17 00:00:00
Title: Asia C-259/08: Kanne 17.6.2008 — Euroopan yhteisöjen komissio v. Helleenien tasavalta

15.8.2008   
            
            
               FI
            
            
               Euroopan unionin virallinen lehti
            
            
               C 209/32
            
         Kanne 17.6.2008 — Euroopan yhteisöjen komissio v. Helleenien tasavalta
   (Asia C-259/08)
   (2008/C 209/48)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja D. Recchia)
   
      Vastaaja: Helleenien tasavalta
   Vaatimukset
   
               —
            
            
               On todettava, ettei Helleenien tasavalta ole noudattanut luonnonvaraisten lintujen suojelusta annetun direktiivin 79/409/ETY (1) 3 artiklan 1 ja 2 kohdan, 4 artiklan 1 kohdan, 5 artiklan ja 8 artiklan 1 kohdan mukaisia velvoitteitaan, koska se ei ole toteuttanut kaikkia kyseisiin säännöksiin perustuvien velvoitteiden täysimääräisen ja/tai asianmukaisen täytäntöönpanon edellyttämiä toimenpiteitä, ja
            
         
               —
            
            
               Helleenien tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1.
            
            
               Komissio on tutkinut Helleenien tasavallan direktiivin 79/409/ETY täytäntöönpanemiseksi toteuttamien toimenpiteiden yhteensoveltuvuutta yhteisön oikeuden kanssa. Tässä valvonnassa on ilmennyt, että tiettyjä direktiivin säännöksiä ei ole pantu täytäntöön täysimääräisesti ja/tai että niitä ei ole pantu täytäntöön asianmukaisesti.
            
         
               2.
            
            
               Komissio väittää erityisesti, ettei Helleenien tasavalta ole pannut täytäntöön direktiivin 79/409/ETY 3 artiklan 1 kohtaa, koska se ei ole toteuttanut kaikkia tarvittavia toimenpiteitä kaikkien 1 artiklassa tarkoitettujen lintulajien elinympäristöjen riittävän moninaisuuden ja laajuuden säilyttämiseksi, ylläpitämiseksi tai palauttamiseksi ennalleen.
            
         
               3.
            
            
               Komissio väittää myös, ettei direktiivin 79/409/ETY 3 artiklan 2 kohtaa ole pantu täysimääräisesti ja asianmukaisesti täytäntöön, kun otetaan huomioon se, että täytäntöönpanotoimen perusteella ei ole mahdollista valvoa jonkin paikan erityiseksi erityissuojelualueeksi osoittamisen laillisuutta, siinä ei ole mitään säännöstä erityissuojelualueen ulkopuolella, mutta niihin välittömästi rajautuvilla alueilla sijaitsevien elinympäristöjen suojelemiseksi, ja lisäksi siinä ei ole yhtään säännöstä siitä, miten tuhoutuneet biotyypit saatetaan ennalleen ja miten uusia biotyyppejä luodaan, vaikka kyse on direktiivin tärkeistä tavoitteista.
            
         
               4.
            
            
               Komissio korostaa myös sitä, että direktiivin 79/409/ETY 4 artiklan 1 kohtaa ei ole pantu asianmukaisesti täytäntöön, koska Kreikan säännöstössä ei ole säädetty mistään alueiden erityissuojelualueiksi osoittamista koskevasta muodollisesta menettelystä, liitteessä I olevien lajien ja erityissuojelualueiden osoittamista koskevien velvollisuuksien välillä ei ole nimenomaista liittymäkohtaa ja sidosta sekä viittaus velvollisuuteen ottaa huomioon suojeltujen lajien kehityssuunnat ja muutokset puuttuu täysin.
            
         
               5.
            
            
               Komissio toteaa, ettei direktiivin 79/409/ETY 5 artiklaa ole pantu täysimääräisesti ja asianmukaisesti täytäntöön, koska Kreikan säännöstössä ei ole yhtään lajien suojelua koskevaa yleistä säännöstä, kuten direktiivissä edellytetään, vaan se suuntautuu metsästykseen. Suojeltujen lajien tahallista tuhoamista ja munien tahallista ottamista koskevia kieltoja ei lisäksi ole noudatettu.
            
         
               6.
            
            
               Lopuksi komissio väittää, että direktiivin 79/409/ETY 8 artiklan 1 kohtaa ei ole pantu asianmukaisesti täytäntöön, koska Kreikan säännöstössä ei ole kaikki sellaiset välineet, menetelmät ja laitteet kattavaa yleistä kieltoa, jotka voivat laajamittaisesti tai valikoimattomasti johtaa jonkin lajin pyydystämiseen, tappamiseen tai paikalliseen hävittämiseen.
            
         
               7.
            
            
               Komissio katsoo näin ollen, että Helleenien tasavalta ei ole pannut luonnonvaraisten lintujen suojelusta annetun direktiivin 79/409/ETY 3 artiklan 1 ja 1 kohdasta, 4 artiklan 1 kohdasta, 5 artiklasta ja 8 artiklasta johtuvia velvoitteita täysimääräisesti ja/tai asianmukaisesti täytäntöön
            
         
      (1)  EYVL L 103, 25.4.1979, s. 1.